open-index/open-wikipedia-markdown huggingface dataset:
Bewerteta Standard-Trittschoipegl

Da **Bewertete Standard-Trittschoipegl L'<sub>nT,w</Sub>** [dB] (dt. *Bewerteter Standard-Trittschallpegel*) is a frequenzunohhängige Einzoihaungob fia de Beurtäulung vom Trittschoischutz vo Deckn und Stiagn.

## Eamittlung vom bewertetn Standard-Trittschoipegl

Wäu da Standard-Trittschoipegl frequenzohhängig is, des haßt fia jede Frequenz an aundan Wert hod, drum hod ma den bewertetn Standard-Trittschoipegl ois Eizoihaungob eigfiaht. Genauso wia beim bewertetn Schoidämm-Moß und da bewertetn Standard-Schoipegldiffarenz hod ma in da ÖNORM EN ISO 717-2 a Bezuagskuavn im Frequenzbereich vo 100 bis 3150&nbsp;Hz bei Terzbandl und vo 125 bis 2000&nbsp;Hz bei Oktavbandl. De Bezuagskuavn wiad so laung um gaunze dB zua Messkuavn vascho'm, bis de Summe vo oin ungünstign Ohweichungan so groß wia megli, owa ned meah wia 32&nbsp;dB (Messung in 16 Terzbandl) oda 10&nbsp;dB (Messung in 5 Oktavbandl) wiad.  Nua de ungünstign Ohweichungan wean berücksichtigt, des haßt, wo da Messwert hecha is wia da Bezugswert. Da Wert vo da vaschoban Bezuagskuavn bei 500&nbsp;Hz is da bewertete Standard-Trittschoipegl. 
Um a Aussag driwa zan enthoidn, wia's in de aundan Frequenzbandln ausschaut, kennan aa no Spektrum-Aupassungswerte aunge'm wean.

## Nochweis

Im Gegnsotz zan Luftschoi, wo de Schoipegldiffarenz zwischn Sende- und Empfaungsraum auge'm wiad (de suitat meglichst groß sei), nimmt ma ois Grundlog fian Trittschoischutz ihn mittlan Schoipegl vom Empfaungsraum ois Kenngressn hea (dea suitat meglichst kloa sei).

Um ihn gfuadatn Trittschoischutz zan eareichn, mocht ma üblichaweis an schwimmendn Estrich auf ana Trittschoidämmung. In da Norm san aa no Taböön enthoidn, wo ma den Bewertetn Standard-Trittschoipegl anhaund vo da Massn und dem Konstruktionsaufbau ohschätzn kau.

Gemäß OIB-RL 5 (Richtlinie vom Österreichischn Institut fia Bautechnik) diafn de fuigandn Grenzwerte (max. L'nT,w) fia Gebaide mit ana wohn-, büro- oda schuiähnlichn Nutzung ned iwaschrittn wean (fia Nebmraime göötn um 5&nbsp;dB hechare Werte).

* 48&nbsp;dB  aus Raiman vo aungrenzendn Nutzungseiheitn (Wohnungan, Schuin, Kindagärtn, Kraunknhaisa, Hotöös, Heime, Vawoitungs- und Bürogebaide und vergleichboare Nutzungan sowia aus oigmoa zuagänglichn Terrassn, Dochgärtn, Boikonan, Loggien und Dochbödn).
* 50&nbsp;dB  aus oigmoa zuagänglichn Bereichen (z.&nbsp;B. Treppenhaisa, Laubengäng').
* 53&nbsp;dB  aus nutzboan Terrassn, Dochgärtn, Boikonan, Loggien und Dochbödn. 
* 43&nbsp;dB zwischn aungrenzendn Gebaidn bzw. aungrenzendn Reihnhauseiheitn.

## Schau aa
* Akustik
* Trittschoipegl
* Norm-Trittschoipegl
* Dynamische Steifigkeit
Wärme

**Wärme** is a Fuam vo Energie, und zwoa de Bewegungsenergie vo de Moleküü. De Moleküü vo an koidn Keapa schwingan laungsama, ois wia de vo an woaman. Bei -273&nbsp;°C bewegn sa se praktisch goa nimma.

De Eiheit vo da Wärme is Joule. [Q] = J.

Wärme is a Austauschgressn. Bei zwoa Keapan mit untaschiedlicha Temperatua fliaßt de Wärme imma vom woaman zan koidn, des kau duach Wärmestrohlung, Wärmeströmung (Konvektion) oda Wärmeleitung eafuign.

* Wärmestrohlung: Jeda Keapa sendt elektromagnetische Strohlungsenergie aus, de aun koan Träga bundn is. Waun diese Strohlung auf a Materie trifft, wiad's in Wärmebewegung vo de Moleküü umgsetzt, z.&nbsp;B. Sunnanstrohlung.
* Wärmeströmung (Konvektion): Wärme kau duach se bewegande Gase oda Flüssigkeitn mittraunsportiat wean. De Ursochn fia de Bewegung san Druck- oda Temperatuauntaschiede, z.&nbsp;B. Golfstrom.
* Wärmeleitung: eafuigt duach Schwingungsaustausch vo beinaunda liagandn Täuchen v.&nbsp;a. in Festkeapan. A jeds Moleküü iwaträgt de Schwingungsenergie aufs nächste, bleibt owa söwa auf sein Plotz, z.&nbsp;B. Suppnlöffl.

## Schau aa
* Wärme und Feichtn
* Wärmestrom
* Wärmestromdichtn
* Wärmekapazität
* Wärmespeicharung
Wärmeleitfähigkeit

De **Wärmeleitfähigkeit λ** [W/mK] is a Stoffkonstauntn. Se gibt ihn Wärmestrom in Watt au, dea duach an Quadrotmeda vo ana 1&nbsp;m dickn Schicht vo an Stoff duachgleit' wiad, waun da Temperatuauntaschied 1&nbsp;K beträgt. Des entspricht da Wärmemenge in Joule, de in 1&nbsp;s duach a 1&nbsp;m² große und 1&nbsp;m dicke Schicht dringt, waun da Temperatuauntaschied ebmfois 1&nbsp;K beträgt.

Se hängt oh vo da Dichtn bzw. dem Porengehoid vom Stoff. Waun da Stoff feicht wiad, steigt de Wärmeleitfähigkeit bis in Himml, drum suitast schaun, dass de Dämmung ned noss wiad.

Luaft hod a seah guade Wärmeleitfähigkeit vo 0,024&nbsp;W/mK, bei dickan Luaftschichtn kummts owa zua Konvektion, des haßt, de Luft zirkuliat und nimmt de Wärme mit.

Beispü:
* Stoi: 60&nbsp;W/mK
* Stoibedau: 2,3&nbsp;W/mK
* Vuiziaglmauaweak: ~0,7&nbsp;W/mK
* Hochlochziaglmauawerk: ~0,17&nbsp;W/mK
* Wärmedämmung (EPS - expandiats Polystyrol): 0,04&nbsp;W/mK
* Wärmedämmung (XPS - extrudiats Polystyrol): 0,032&nbsp;W/mK
* Wärmedämmung (Stoa- und Gloswuin): 0,035&nbsp;W/mK
* Koikzementputz: 0,8&nbsp;W/mK
* Huiz: ~0,12&nbsp;W/mK
* Schüttung (Saund, Splitt, Kias): 0,7&nbsp;W/mK

## Schau aa
* Wärme und Feichtn
* Wärmeduachlosswidastaund
* Wärmeduachgaungswidastaund
* Wärmeduachgaungskoeffizient
Wärmeduachlosswidastaund

Da **Wärmeduachlosswidastaund R** [m²K/W] (dt. *Wärmedurchlasswiderstand*) gibt ihn Widastaund vo an Materiäu au, den wos dieses ihm Duachgaung vo ana Wärmeleistung vo an Watt entgegnsetzt.

: R = \frac {\Delta T}q 

mit: 
* R ... Wärmeduachlosswidastaund [m²K/W]
* ΔT ... Temperatuadiffarenz zwischn innan und außn [K]
* q ... Wärmestromdichtn [W/m²]

Bei plaunparallöön Schichtn rechnast da ihn Wärmeduachlosswidastaund iwa de Dickn und de Wärmeleitfähigkeit aus:

: R = \frac d \lambda 

mit: 
* R ... Wärmeduachlosswidastaund [m²K/W]
* d ... Dickn vo da Schicht [m]
* λ ... Wärmeleitfähigkeit [W/mK]

## Schau aa
* Wärme und Feichtn
* Wärme
* Wärmeüwagaungswidastaund
* Wärmeduachgaungswidastaund
* Wärmeduachgaungskoeffizient
Wärmeüwagaungskoeffizient

Da **Wärmeüwagaungskoeffizient α** [W/m²K] (dt. *Wärmeübergangskoeffizient*) gibt de Wärmeleistung au, de vo ana 1&nbsp;m² großn Owaflächn vo an Stoff auf de berührande Luaft und umkeaht iwageht, waun da Temperatuauntaschied 1&nbsp;K beträgt.

: \alpha = \frac {Q}{A \cdot (T_1 - T_2) \cdot \Delta T} 

mit:
* α ... Wärmeüwagaungskoeffizient α [W/m²K]
* Q ... üwatrogane Wärmemenge [W]
* T1 und T2 ... Temperatua vom Materiäu bzw. vo da Luaft [K]
* ΔT ... Temperatuauntaschied [K]

## Schau aa
* Wärme und Feichtn
* Wärme
* Wärmeüwagaungswidastaund
Wärmeüwagaungswidastaund

Da **Wärmeüwagaungswidastaund R<sub>s</Sub>** [m²K/W] (dt. *Wärmeübergangswiderstand*) is da Widastaund vo an Materiäu, den wos dieses ihm Üwagaung vo ana Wärmestrohlung vo 1&nbsp;W in de umgebande Luaft entgegnsetzt, waun de Flächn 1&nbsp;m² und da Temperatuaunterschied 1&nbsp;K beträgt. Des is da Kehrwert vom Wärmeüwagaungskoeffizientn.

: R_s = \frac 1 \alpha 

mit:
* Rs ...W ärmeüwagaungswidastaund [m²K/W]
* α ... Wärmeüwagaungskoeffizient [W/m²K]

## Aißara und innara Wärmeüwagaungswidastaund
Bei an Außnbautäu untascheidt ma zwischn:
* Innara Wärmeüwagaungswidastaund Rs,i: Wärmeohstrohlung vo da Innenluaft aufn Bautäu.
:* Rs,i = 0,04&nbsp;m²K/W
* Aißara Wärmeüwagaungswidastaund Rs,e: Wärmeohstrohlung vom Bautäu auf de Außnluaft. 
:*aufwärts: Rs,e = 0,10&nbsp;m²K/W
:*horizontoi: Rs,e = 0,13&nbsp;m²K/W
:*ohwärts: Rs,e = 0,17&nbsp;m²K/W

## Schau aa
* Wärme und Feichtn
* Wärmeduachlosswidastaund
* Wärmeduachgaungswidastaund
* Wärmeduachgaungskoeffizient
Wärmeduachgaungswidastaund

Da **Wärmeduachgaungswidastaund R<sub>T</Sub>** [m²K/W] (dt. *Wärmedurchgangswiderstand*) is de Summe vo oin Wärmeduachlosswidaständn unta Eibeziehung vo de Wärmeüwagaungswidaständ aun de Owaflächn.

: R_T = \sum R + R_{s,i} + R_{s,e} =\sum \frac d \lambda + R_{s,i} + R_{s,e}

mit:
* RT ... Wärmeduachgaungswidastaund [m²K/W]
* R ... Wärmeduachlosswidastaund [m²K/W]
* Rs,i ... Innara Wärmeüwagaungswidastaund [m²K/W]
* Rs,e ... Aißara Wärmeüwagaungswidastaund [m²K/W]
* d ... Dickn vo de anzlnan Schichtn [m]
* λ ... Wärmeleitfähigkeit vo de anzlnan Schichtn [W/mK]

## Berechnung vom Wärmeduachgaungswidastaund bei inhomogenan Bautäun
Bei inhomogenan Bautäun, z.&nbsp;B. de Spoan beim Dachl, wo dazwischn de Dämmung is, berechnat ma se den oban und untan Grenzwert. Da Mittlwert davau is da Wärmeduachgaungswidastaund. Da obare Grenzwert deaf maximoi des 1,5-foche vom untan betrogn.

Ihn **oban Grenzwert R'<sub>T</sub>** eahoidn ma afoch duach a flächngwichtete Mittelung vo de Täuwärmeduachgaungswidaständ.

: R_T' = \sum \frac {R_{T,k}}{f_k} 

* R'T ... obara Grenzwert vom Wärmeduachgaungswidastaund [m²K/W]
* RT,k ... Wärmeduachgaungswidastaund fian Ohschnitt k [m²K/W]
* fk ... Flächnauntäu vom Ohschnitt k [%]; de Summe vo oin fk is 1.

Des haßt, mir rechnan se afoch fia jedn Ohschnitt gaunz noamäu ihn Wärmeduachgaungswidastaund aus (a Ohschnitt z.&nbsp;B. duach de Spoan, da aundare duach de Dämmung), nocha dividia ma's duach de Flächnauntäu' (z.&nbsp;B. waun ma 10&nbsp;cm broade Spoan haum und dazwischn 90&nbsp;cm Dämmung, is des fSpoan = 0,10 und des fDämmung = 0,90).

Fian **untan Grenzwert <sub>T</sub>** wiad da Bautäu in j Schichtn eitäut. Es wiad augnumma, dass olle Ebanen parallöö zua Bautäuowaflächn isotherm san. Ihn untan Grenzwert kriagst daun duach a flächngewichtete Mittelung vo de anzlnan Wärmeduachlosswidaständ vo jeda Schicht.
 
: R_T* =  \sum R_j + R_{s,i} + R_{s,e} = \sum \frac{R_k}{f_k} + R_{s,i} + R_{s,e} </math>

* <sub>T</sub> ... untara Grenzwert vom Wärmeduachgaungswidastaund [m²K/W]
* R<sub>j</sub> ... Wärmeduachlosswidastaund vo da Schicht j [m²K/W]
* R<sub>s,i</sub> ... Innara [[Wärmeüwagaungswidastaund]] [m²K/W]
* R<sub>s,e</sub> ... Aißara Wärmeüwagaungswidastaund [m²K/W]
* R<sub>k</sub> ... Wärmeduachlosswidastaund fian Ohschnitt k [m²K/W]
* f<sub>k</sub> ... Flächnauntäu vom Ohschnitt k [%]; de Summe vo alle f<sub>k</sub> is 1.

Des haßt, mia mittln zerscht fia jede Schicht de Wärmeduachlosswidaständ vo jeda Schicht, und zöhn eascht nocha de Wärmeüwagaungswidaständ dazua.

Da Wärmeduachgaungswidastaund is daun da Mittlwert vom oban und untan Grenzwert.

:<math> R_T = \frac{R_T' + R_T*}2 

* RT ... Wärmeduachgaungswidastaund [m²K/W]
* R'T...obara Grenzwert vom Wärmeduachgaungswidastaund [m²K/W]
* T...untara Grenzwert vom Wärmeduachgaungswidastaund [m²K/W]

## Schau aa
* Wärme und Feichtn
* Wärme
* Wärmeduachgaungskoeffizient
Spezieje Relativitetstheorie

De **spezielle Relativitetstheorie** (dt. *spezielle Relativitätstheorie*, engl. *special relativity* - moast ohne "theory") is de oigmoa akzeptiade physikalische Theorie ibas Vahejtnis vo Raum und Zeid.

Relativitetstheorie hoassts, weis do um de Relativitet vo Zeiddauan, vo Lengan und um de relative Bewegung vo Systeman geht. Spezielle Relativitetstheorie hoassts zweng da Untascheidung zua oigmoanan Relativitetstheorie, in dea wo aa no de Gravitation a Roin spuit.

De spezielle Relativitetstheorie is zan easchn Moi anno 1905 im Afsotz *Zur Elektrodynamik bewegter Körper* vom Albert Einstein vaeffentlicht worn. De Theorie beruat auf Voaorbatn vom Hendrik Antoon Lorentz und vom Henri Poincaré.

## Beleg
Dynamische Steifigkeit

De **Dynamische Steifigkeit s**' [MN/m³] is a Kenngressn fias Fedarungsvahoidn vo Dämmschichtn und wiad ois Quotient vom dynamischn E-Modui und da Dickn berechnat. Se is dohea koa Materiäukonstauntn.

:s' = \frac {E_{dyn}}{d} 

mit:
*s' ... Dynamische Steifigkeit [MN/m³]
*Edyn ... dynamischa E-Modui [MN/m²] oda [MPa]
*d ... Dickn vo da Dämmschicht [m]

De Dynamische Steifigkeit wiad ois Kenngressn fia Trittschoidämmungan vawendt. A meglichst kloana Wert warad aum gscheidastn.

Beispü:
* 10&nbsp;cm XPS: s' = 150&nbsp;MN/m³
* 10&nbsp;cm EPS: s' = 25&nbsp;MN/m³
* 4&nbsp;cm elastifiziats EPS: s' = 3,8&nbsp;MN/m³
* 2&nbsp;cm elastifiziats EPS: s' = 7,5&nbsp;MN/m³
* 3&nbsp;cm Mineroiwuin: s' = 6&nbsp;MN/m³

## Schau aa
* Akustik
* Trittschoipegl
* Bewerteta Standard-Trittschoipegl
Spezifische Wärmekapazität

De **Spezifische Wärmekapazität c** [J/kgK] is de Wärmemenge, dest brauchst, um oa Kilo vo an Stoff um oa Kelvin zan eawärman.

:c = \frac{Q}{m \cdot \Delta T}

mit:
*c ... Spezifische Wärmekapazität [J/kgK]
*Q ... Wärmeenergie [J]
*ΔT ... Temperatuadifferenz [K] oda [°C]

Beispü: Wossa hod a Spezifische Wärmekapazität vo 4200&nbsp;J/kgK.

## Schau aa
* Wärme und Feichtn
* Wärmestrom
* Wärmekapazität
Raum

**Raum** (engl.: **space**) is a dreidimensionoie Ausdehnung, in dea wo Keapa und Fejda a relative Posizion und a Richtung hom. In da modeana Physik wead da Raum ofd zamm mid da Zeid ois viadimensionoie Raumzeid gseng.

## Im Netz
* Seth Shostak on Space Exploration

## Beleg
Umami

**Umami** (jap. , boar. „fleischi und heazhoft, woischmeckad“) is a Gschmocksrichtung, so  wia saua, siass, soizig... Es is a voimundiga Gschmo.

De Gschmoqualitet umami wead durch Glutamat ausglest. Glutamat is bei uns vor oim ois Gschmovasteaka in da Fertignoahrung z findn.

## Literatua
* 
* Dietrich von Engelhardt/Rainer Wild (Hrsg.): *Geschmackskulturen. Vom Dialog der Sinne beim Essen und Trinken.* Campus Verlag 2006, ISBN 3-593-37727-6
* Thomas Hauer (Hrsg.): *Das Geheimnis des Geschmacks. Aspekte der Ess- und Lebenskunst.* Anabas Verlag 2005, ISBN 3-87038-366-6

## Beleg
Toulouse Business School

De **Toulouse Business School** is 1903 gründt worn. Des is a private, staatli oakannte wissenschoftliche Business School und hod Standoate in Paris, London, Barcelona, Casablanca und Toulouse. De Houchschui fiat transnationale Masta-Programme, Promotions- und MBA-Programme und Seminare zua Weidabuildung vo Managan duach.

De TBS hod de „Driple Crown“ dahoitn, d. h. sie is vo oin drei wichtign internationaln Akkreditierungsagenturn – *AACSB*, *AMBA* und *EFMD* (*EQUIS*) oakannt und hod jährli 4300 Studentn sowia 5000 Führungskräft aus iba 90 Nationa. As Oiumni-Netzwerk hod 30.000 Mitglieda in 75 Ländan aus 100 Nationa.

## Beleg


## Im Netz
* Offizielle Hoamseitn von Toulouse Business School
Melanie Maie

De **Melanie Maie** (* 24. März 1989 in Linz) is a Sängarin vo Owaöstareich. Am Aunfaung hods auf Englisch gsungan, owa boid is auf de boarische Mundoat gwechslt.

Se is scho fruah drauf kumman, dass de Musi des richtige fia se is. Mit ocht Joah hods Flöte spüün gleant. Drum is aa ins BORG mim Schwerpunkt Popularmusi gaungan und hod 2009 maturiat.

2006 woa's soweit, da hod de Kloane de easchte Single „I wanna know what is love“ aussebrocht, kuaz nocha scho des erste Dialektliadl „Weust nur du mi glücklich mochst“. 2008 is mit ihra Bänd zan easchtn Moi vua Publikum auftredn, 2009 hods beim *Grand Prix vo da Volksmusik Wien* mim Titl „I g’hör nur dir“ mitgmocht. Oa Joa späda is in Bad Kleinkirchheim bei *Wenn die Musi spielt* mim Liad „Österreich“ auftredn.

## Diskografie
Oibm:
**Deinetwegen*

Singles:
**I wanna know what is love*
**Weust nur du mi glücklich mochst*
**Österreich*
**Wennsd da sicher bist*
**Sog zu mir*
**I wü die Wöd sehn*
**Auf ana Wolkn*
**Deinetwegen* - Duett mim Michael Hoffmann
**I bin a Teil vo dir*
**End vom Regnbogn*
**I ghear nur dir*
**I hob kane 7 Lebn*
**Owa heite*
**Kannst du jetzt meine Narben sehn*

## Im Netz
* Hoamseitn vo da Melanie Maie
* Musivideo zua ''I hob kane 7 Lebn''
* Wenn die Musi spielt 2010 - Liadl ''Österreich''
Wärmestrom

Ois **Wärmestrom Φ** bezeichnet ma de iwatrogane Wärmemenge Q bezogn auf a bstimmte Zeideiheit. De Eiheit vom Wärmestrom is Watt. [Φ] = W.

: \Phi = \frac{dQ}{dt} 

mit:
* Φ ... Wärmestrom [W]
* Q ... Wärmemenge [J]
* t ... Zeit [s]

## Schau aa
* Wärme und Feichtn
* Wärmestromdichtn
* Wärmekapazität
Wärmestromdichtn

Ois **Wärmestromdichtn q** (dt. *Wärmestromdichte*) bezeichnat ma den Wärmestrom bezogn auf a bstimmte Flächn, z.&nbsp;B. 1&nbsp;m². De Eiheit vo da Wärmestromdichtn is Watt pro Quadratmeda. [Φ] = W/m².

: q = \frac{\Phi}{A} 

mit:
* q ... Wärmestromdichtn [W/m²]
* Φ ... Wärmestrom [W]
* A ... Flächn [m²]

Bei an homogenan Bautäu kaunst da de Wärmestromdichtn fia de Wärme*leitung* aa iwa de Dickn vom Bautäu, de Wärmeleitfähigkeit und dem Temperatuauntaschied berechna.

: q = - \lambda \cdot \frac {\Delta T}d 

mit:
* q ... Wärmestromdichtn [W/m²]
* λ ... Wärmeleitfähigkeit [W/mK]
* ΔT ... Temperatuadifferenz zwischn innan und außn [K]
* d ... Dickn vom Bautäu [m]

Fia de Wärme*strohlung* kaunst da de Wärmestromdichtn iwa de fuigande Fuaml ausrechna. Jeda Keapa sendt Wärmestrahlung aus, bei üblichn Temperatuan (-10 bis 60&nbsp;°C) is des Infrarotstrohlung, auf da Sunn, wo's 6000&nbsp;°C hod, is des sichtboas Liacht.

: q = \epsilon \cdot \sigma \cdot T^4

mit:
* q ... Wärmestromdichtn [W/m²]
* ε ... Emissionsgrod: ε = 0 ... koa Emission, ε = 1 ... maximole Emission (hängt aa no oh vo da Wöönläng, owa des kenn ma vanochlässign) 
* σ ... Stefan-Boltzmaunn-Konstantn [W/m²K4], σ = 5,67 · 10−8 W/m²K4
* T ... Temperatua [K]

## Schau aa
* Wärme und Feichtn
* Wärme
* Wärmekapazität
Wärmekapazität

De **Wärmekapazität C** gibt de Wärmemenge au, desd brauchst, um de Temperatua vo an Stoff um oa Kelvin zan eahähn. De Eiheit vo da Wärmekapazität is Joule pro Kelvin. [C] = J/K.

: C = \frac{Q}{T} 

mit:
* C ... Wärmekapazität [J/K]
* Q ... Wärme [J]
* T ... Temperatua [K]

## Schau aa
* Wärme und Feichtn
* Wärmestrom
* Spezifische Wärmekapazität
Wärmeduachgaungskoeffizient

Da **Wärmeduachgaungskoeffizient U** [W/m²K] (dt. *Wärmedurchgangskoeffizient*) is da Kehrwert vom Wärmeduachgaungswidastaund. Ea gibt au, wöchane Wärmemenge in ana Sekundn bei 1&nbsp;K Temperatuadiffarenz duach a Bautäuowaflächn von 1&nbsp;m² valuan geht.
Fricha is a ois k-Wert bezeichnat wuan.

:U = \frac1{R_T} 

Da U-Wert suitat meglichst kloa sei. In da Bauuadnung bzw. OIB-Richtlinie san de Grenzwert' auge'm, de zan eihoidn san, z.&nbsp;B.:
* Waundln gegn Außnluaft oda unbehoazte Dochraime: 0,35&nbsp;W/m²K
* Waundln gegn unbehoazte, frostfreie Gebaidetäu (ausgnumman Dochraime): 0,60&nbsp;W/m²K
* Eadberührte Waundln und Bödn: 0,40&nbsp;W/m²K
* Fensta gegn Außnluaft in Wohngebaidn: 1,40&nbsp;W/m²K
* Deckn und Dochschrägn gegn Außenluaft oda duachlüftetn Dochbodn: 0,20&nbsp;W/m²K

## Beispü U-Wert-Berechnung
Schau ma uns amoi a Beispü au, dass sehts, wia des owerennt. Gegebn sei a Außnwaund, 25&nbsp;cm dick (Lambda = 0,17&nbsp;W/mK), mit 10&nbsp;cm Dämmung aus Expandiertm Polystyrol EPS (Lambda = 0,04). Den Putz vanochlässign mia.

Ois easchtas miass ma uns ihn Wärmeduachgaungswidastaund RT ausrechna. Do steht im Artikl de Fuaml drin und drunta, wos de anzlnan Fuamlzeichn bedeitn, und in wöcha Eiheit dass zan eisetzn san. De Fuaml laut':

: R_T =\sum \frac d \lambda + R_{s,i} + R_{s,e} 

Do setz ma ei:

: R_T = \frac {0,25}{0,17} + \frac {0,10}{0,04} + 0,04 + 0,13 = 4,1406 \frac {m^2 K}W 

De 0,25 san de Dickn de vo da Außnwaund in Meda, de wean durch de 0,17 brochn, des is de Wärmeleitfähigkeit λ vom Ziagl. Bei da Dämmung moch ma's genauso: de 0,10 san de Dickn d und de 0,04 is de Wärmeleitfähigkeit λ (de anzelnen d/λ-Werte wean ois R bezeichnet, des san de Wärmeduachlosswidaständ). Daun miass ma no de Wärmeüwagaungswidaständ dazuazöhn, auf de deaf ma ned vagessn. De 0,04 san des Rsi, oiso da interne Wärmeüwagaungswidastaund. De 0,13 san des Rse, oiso da externe Wärmeüwagaungswidastaund, fian horizontoin Wärmeduachgaung, de stengan im Artikl unta Wärmeüwagaungswidastaund#Aißara und innara Wärmeüwagaungswidastaund. Und hiaz tippst des gaunze in Toschnrechna ei, und waun i mi ned vadaun hob, suitat 4,1406&nbsp;m²K/W aussekumman.

Da Wärmeduachgaungskoeffizient U is da Reziprokwert vom Wärmeduachgangswidastaund RT.

: U = \frac 1{R_T} 

Den Wert, wos ma grod ausgrechnat haum, setz ma hiaz oafoch do ei.

: U = \frac {1}{4,1406} = 0,24 \frac {W}{m^2 K} 

Des is kloana wia de gfuadertn 0,35, is oiso a guada Wert.

Pass auf mit de Begriffe, dassd ned duachanaund kummst. Mit „Wärmedurchlass-“ is de Wärmeleitung vo ana Schicht in de nächste gmoant. Mit „Wärmeüwagaung-“ de Wärmestrohlung vo da aißastn Schichtowaflächn in de umgebande Luaft und „Wärmedurchgaung-“ is beides zsaum; „-koeffizent“ und „-widastaund“ san oafoch de Kehrwerte.

## Schau aa
* Wärme und Feichtn
* Wärmeleitfähigkeit
* Wärmeduachlosswidastaund
* Wärmeüwagaungswidastaund
* Temperatuavalauf
* Wärmespeicharung
Newtonsche Axiome

De **Newtonschen Axiome** (aa **Newtonsche Gsetze**) san 1687 vum Physika Isaac Newton vaeffentlichd woan. De drei Axiom buildn dös Fundamend von da Klassischn Mechanik.

Des easchte Gsetz (Trägheitsprinzip) sogt, doss a Körpa solaung in sein Zuastaund von da Ruhe oda oana gleichfeamign Bwegung bleibt, solang koa eissare Kroft auf eahm eiwiakt. Des nent ma de Trägheit von oana Masse, und de is umso gresser, je gressser doss de Massn von dem Trumm is.

Des zwoate Gsetz (Grundgsetz) sogt, doss ma si de nodwendige eissare Kroft ausrechna ko, indem daduach doaa ma de Massn mit da Bschleunigung muidipliziat: \vec F = m \vec a (De Pfäi san do, wäu jo de Kroft in a bstimmde Richtung wiakn duat).

Des dridde Gsetz (Wechslwiakungsgsetz) sogt, doss, wenn a Kerpa auf oan zwoatn Kerpa mid oana Kroft eiwiakt, daunn wiakt da zwoate Kerpa mid da sööm Kroft aufn easchtn ei. Des hoasst, doss auf a jede Aktion a genau so goße gegngsetzte Reaktion eafuigt.
Weimar (Begriffsklearung)

**Weimar** is

* de Stod Weimar in Thüringen
* Weimar (Texas), a Stod in Texas
* as Café Weimar im 9. Weana Beziak

**Schau aa**
* Weimer
Krone (Begriffsklearung)

**Krone** (Plural: **Kronen**, vo  ‚Kronz‘) stähd fia:

* Obkiazung fia de Kronen Zeidung, des is a estareichische Dogeszeidung
* Krone ois Zeichn fiaran Monarchn, dossa da Schef is und wosa bei offiziöön Gschichtln am Schedl trogd; des is sowos     wiara Kranzl aus Metoi, meist aus Goid und mid oin meglichn Glumpat vaziad, damiz aa wos gleichschaud
* Baamkrone, dea Täu vo an Baam, wo de Bladdln san
* Kronbladdl, de innan Bladdln vo ana Bliah
* Krone (Edlstoa), da Owatäu vo an gschliffanan Edlstoa
* Krone (Eihheit), a Eihheit vo da Masse
* Krone (Heraldik), a Ölement vo an Woppn in da Heraldik, des is de Woppnkunde
* Krone (Huaf), a bstimmda Täu vo an Huaf
* Krone (Eadopfe), a Suatn vo Eadäpfe
* as kloane Radl af ana Oambaunduah, mid dem wos mas afziagd und eihstööd
* da oware Raund vo ana Maua
* Zauhkrone, dea Täu vo de Zähnd, dea wos ausn Zauhfleisch ausseschaud, originäu oda kinstli, waunn vo de eiganan Zähnd scho wos fööt
Uamuada

De **Uamuada** (dt. *Urmutter*, engl. *primordial mother*) ko sei:

* da Muadaarchetyp, oana vo de wichtigstn Archetypen in da Analytischn Psychologie vom Carl Gustav Jung
* a Stammmuada *(Ahnl)*, a (sognhofte) Grindarin vo an Gschlecht, Stamm oda Voik
* a Eazmuada, oane vo de via Weiba Sara, Rebekka, Lea und Rahel in da biblischn Genesis
* de Eva, de „Stammmuada“ vo oin Menschn im 1. Buach Mose, schaug Adam und Eva
* Eva, a genetisch errechnete „Uamuada“ vo oin Menschn, schaug Mitochondriale Eva

**Schau aa**
* Eadmuada
* Grousse Muada
Muadaarchetyp

Da **Muadaarchetyp** (dt. *Mutterarchetyp*), aa  **Grousse Muada** oda **Uamuada** is da wichtigste Archetypn in da Analytischer Psychologie vom Carl Gustav Jung.

Archetypn san oigmoane Uabuida bzw. Uafoama vo da menschlichn Seej, de wo fia jedn Menschn unbewusste Bedeitung hom. Da C.G. Jung redd vo Archetypn, Uabuida vom kollektivn Unbewusstn, wo de Menschheit midananda teit. Da Uatyp vo ana Muada, de wo an imma huift, an bedingungslos gean hod, an umsoagt, an bschitzt, imma do is, wann mas braucht, dea wo ma imma vatraun ko. Voadagrindig is da Muadaarchetyp nua positiv, nua guad und freindle, es gibt do oba - wia ba oin Archetypn - a andane, a negative Seitn (Ambivalenz, Zwiespoitigkeit). De Muada, de wo di ned loslosst, de Muada ois Hex, de wo di zan "fressn" gean hod, de Glucknmuada.

Wann ma in seina Jugad ned af gsunde Weis vo da Muada loslosst, nocha wead a Mo zan Muadabuali - entweda a Seichal oda a Supa-Macho. In da Sproch vom C.G. Jung muas da junge Mo sei weibliche Seitn, sein Archetypn Anima, vom Muadabuid losläsn, um a reifa Eawoxana z wean.

## Zitat

## Literatua
* Carl Gustav Jung: *Die psychologischen Aspekte des Mutter-Archetyps* (1938).  In: C.G.Jung: *Archetypen*. München 1990, ISBN 3-423-35125-X, S. 75ff.
* Erich Neumann: *Die große Mutter*. ISBN 3-530-60862-9.
* Bernard A. Lietaer: *Mysterium Geld. Emotionale Bedeutung und Wirkungsweise eines Tabus*. ISBN 3-570-50009-8.

## Im Netz
* ''C.G. Jung: Die ARCHETYPEN (Urbilder im kollektiven Unbewussten)'', vo da Birgit Sonnek, 2003.

## Beleg
Angel Dust

**Angel Dust** (boarisch: *Englstaub*), wissnschoftli: **Phencyclidin** (Obkiazung vo **Phen**yl**cycl**ohexylpiper**idin**, kuaz: **PCP**) is a Partydrogn. Ma kos schniaffa oda raucka. 
De Drogn hod a dissoziative Wiakung, des hoasst, Woarnehmung, Denga und Bewusstsein keman duachanand. Noch a boa moi raucka schausd schiach aus.

Uaspringle is Phencyclidin ois Medikament (Anästhetikum) entwicklt worn, is oba boid wieda vom Moarkt gnumma worn, wejs mea gschod ois gnutzt hod. Angel Dust mocht psychisch obhengi und schädigt woarscheile as Hian, as Letztare ham zmindast Vasuach mid Viachan bstetigt.

## Literatua
* Karl-Artur Kovar: *Designer-Drogen der Phencyclidin-Reihe.* Pharmazie in unserer Zeit. 23. Jahrg. 1994
* Richard Seymour: *The New Drugs. Look-Alikes, Drugs of Deception and Designer Drugs.* San Francisco 1989.

## Im Netz

* 
* Drugscouts über PCP
* ChemSub Online: Phencyclidin
Oigmoane Relativitetstheorie

De **oigmoane Relativitetstheorie** (dt.: *allgemeine Relativitätstheorie*, engl.: *general relativity* - moast ohne "theory") is de oigmoa akzeptiade physikalische Theorie vo da Schwaakroft (Gravitation) ois Meakmoi vo da Raumzeid. Se is anno 1915 vom Albert Einstein vaeffentlicht worn.

De oigmoane Relativitetstheorie generalisiad de spezieje Relativitetstheorie sowia de Gravitationstheorie vom Newton und bschreibt de Schwaakroft ois geometrisches Meakmoi vo da boganan, viadimensionain Raumzeid. Insundaheid hod de Vabiagung vo da Raumzeid an direktn Bezug za da Energie und zan Impuis af Materie und Fejda. Spzifiziad wead de Beziahung duach de Fejdgleichunga vom Einstein.

## Metrikn
Afgrund vo da Oigmoana Relativitetstheorie san Metrikn entwicket worn, voa oim fia Schwoarze Lecha.

### Metrikn fia Schwoarze Lecha

#### Schwarzschild-Metrik
Da Schwarzschild Koarl hod d easchte Metrik fia Schwoarze Lecha entwicket. Des is a Metrik fias Gravitagtionsfejd vo ama nedroriaradn Kugl, wo d Massn kuglsymmetrisch vadoald is.

#### Kerr-Metrik
A Metrik fia rotiarade, unglodane Schwoarze Lecha.

#### Reissner-Nordström-Metrik
A Metrik fia elekrisch glodane und statische Schwoarze Lecha.

#### Kerr-Newman-Metrik
A Metrik fia elektrisch glodane und rotiarade Schwoarze Lecha

## Im Netz

* einstein-online.info: Allgemeine Relativitätstheorie
* Die Allgemeine Relativitätstheorie als Bildergeschichte
* Tutorial von John Baez (englisch)
* Skripte zur SRT und ART
* Spiegel Online: Verwirbelte Raumzeit: Laser-Messung bestätigt Einsteins Theorie

### Voalesunga

*  (lecture by Leonard Susskind recorded September 22, 2008 at Stanford University).
* Series of lectures on General Relativity given in 2006 at the Institut Henri Poincaré (introductory/advanced).
* General Relativity Tutorials by John Baez.
* 
* 
* 
* 

## Beleg
Kufstaaliadl

Des **Kufstaaliadl** (dt.Kufsteinlied) is aans von de bekaunntastn voikstimlichn Liadln im gaunzn deitschn Sprochraum, wegn de Touristn von gaunz iwaroi vielleicht sogoa in da gaunzn Wööd.

Es is scho 1947 vom Tirola *Karl Ganzer* komponiat wuan. Owa eascht durch de Plottn, de wos da bayrische Sänga und Jodla Franzl Lang im 1968a Joah aufgnumman hod, is des Liadl zu dem wuan, wos heit is. Aus dem Liadl staummt a da Beinauman vo Kufstaa ois *de Perle Tirois* bzw. *de Stood am grinan Inn* und is a Botzn Reklam fia de Tourismusstood.

Des Liadl bsteht aus drei Strophn mid an gjodltn Refrain. Es geht um an Urlaub in Kufstaa und es wean in aana voikstimlichn und a bißl kitschign Oat de Laundschoft, de Beag, de „Mäderl“ und da Wei bsungan. In da drittn Strophn gez daunn ums End vom Ualaub und ums Haamfoan.

Oft wiad gmaant, des Kufsteinliadl waa a Tirola Voiksliadl oda womeglich goa de Regionalhymne vo duat, des wos owa ned stimmd.

Da uaspringliche Jodla woa jo in da Originäu-Version vom Ganzer Koal a wengl kinstlarischa. So, wiara heit bekaunnt is, taugt a mea fias Biazööt zum Mitsingan, aa noch a boa Moß.

1981 hod da estareichische Sänga Wilfried a Punk-Versiaun von dem Liadl gmocht, im gleichn Joah hod a de E.A.V. de Versiaunn mid aan ogändatn Text vatont. Des hod oba da Kufsteiner Stodtfiahrung iwahaupt ned paßt, und se haum se in de Medien ziemlich aufpudlt.

## Litaratua
* *Karl Ganzer und das Kufstein-Lied – Die Perle Tirols, eingefasst in eine weltberühmte Melodie*. In: *Oberbayrisches Volksblatt*, Rosenheim, 2. Juni 2001 (in dem Artikl is de Originalversion (Notensatz und Text) von dem Liadl drin odruckt, min uaspringlichn Jodler vom Komponistn).
* Franz-J. Oller: ''Ein Ohrwurm wird 50. Kufstein hat nur wenige Sehenswürdigkeiten, aber einen Welthit''. In: *[[Berliner Zeitung]]*, 29. Dezember 2001.

## Im Netz
* Text, „Music Lyrics Database“ (auf Deisch:Musitext Datnbank) 
* ''Ho-La-Ro - Nicht Ho!'' Ein Gema-Aufsichtsrat scheitert mit Ansprüchen auf die „Jodelphonetik“ eines Bierzeltschlagers. Telepolis

## Beleg
Yukon River

Da **Yukon River** () is a Strom, dea am kanadischn Territorium Yukon entspringt und noch Westen fliaßt und nochad am US-Bundesstaat Alaska as Beringmeer mindt.

## Im Netz

* Hydrographische Messpunkte im Einzugsgebiet des Yukon River Lena und benachbarter Flusssysteme
* 
* Yukon Flats National Wildlife Refuge

## Beleg
Aleutn

De **Aleutn** ([] oda []; a: *Alëuten*) hand a Inselkettn zwischn Noadamerika und Asien am sidlichn Rand vom nordpazifischn Beringmeer.

## Lidaradua
* Hans Läng: *Kulturgeschichte der Indianer Nordamerikas.* Gondrom, Bindlach 1994, ISBN 3-8112-1056-4.

## Im Netz

*  (englisch)

## Beleg
Beringmeer

As **Beringmeer** (oda d **Beringsee**) is a im Schnied 1609 Medda diafs Randmeer am neadlichn Endt vom Pazifischn Ozean zwischn Noadamerika und am Noadostn vo Asien (Sibirien). De gresste Diafn is je noch Quäin 4097&nbsp;m, 4773&nbsp;m, 5121&nbsp;m oda 5500&nbsp;m.

## Im Netz

## Beleg
Denali

Da **Denali** (vo 1917 bis 2015 da*Mount McKinley*) in Alaska is mid 6190 Medda Hähn da hächste Beag vo Noadamerika und ghead damid zu de sognenndn Seven Summits, de hächstn Beag vo de simm Kontinente.

## Lidaradua
* 
* 
* 

## Im Netz

* 

## Beleg
XYZ

**XYZ** steht fia:
* xyz-Achsen im kartesischn Koordinatnsystem
* XYZ-Analyse, a Vafoan in da Materiäuwiatschoft
* xyz-Format, a Datnformat in da Computerchemie
Schwaakroft

De **Schwaakroft** oda **Gravitation** (vo  fia „Schwaa“) is a Natuakroft de wo bewiakt, dass oiss wos a Massn hod, si gegnseiti oziagt.

Je weida de Massn vonananda entfeant san, desto gringa wead de Wiakung vo da Gravitation. Se wead oba nia Nui, hod oiso a unbegrenzte Reichweitn. A wichtigs Meakmoi vo da Schwaakroft is, dass mas net obschiama ko, se wiakt imma und ibaroi (im Untaschied za da Elekritzitet und zan Magnetismus beispuisweis).

In da klassischn Physik wead de Schwaakroft midn Gravitationsgsez vom Newton bschriebn, d.&nbsp;h. ois a Oart Feanwiakkroft de wo duachn laan Raum wiakt. Ganz andas und am genauastn vo oin Theorien wead de Gravitation vo da oigmoanan Relativitetstheorie dakleat (Albert Einstein in 1915). Se bschreibt de Gravitation neama ois Kroft sundan ois Konsequenz vo da Vabiagung vo da viademensionain Raumzeid. De Vabiagung entsteht wiedarum duach de ungleiche Vateilung vo Massn bzw. Energie im Universum und se bewiakt sogor a Vaendarung vo da Zeid. Wann de Gravitation stoark is, nacha vageht de Zeit langsama.

Auf der Eadn bewiakt de Schwaakroft, dass olle Keapa obefoin, wanns ned vo ana andan Kroft ghindad wean. Im Sunnasystem bstimmt de Gravitation de Bohna vo de Planetn, Mondn, Satellitn und Kometn. Driba ausse oba aa vo Stean, vo schwoarzn Lechan, vo Galaxien, Galaxienhaufa und so weida.

## Literatua

* Charles W. Misner, Kip S. Thorne, John Archibald Wheeler: *Gravitation*, Freeman, 2000, ISBN 0-7167-0344-0.
* *Gravitation*; In: *Sterne und Weltraum*, Special 6, 2001, 
* Claus Kiefer: *Gravitation*, Fischer, 2002, ISBN 3-596-15357-3.
* Ephraim Fischbach, Carrick L. Talmadge: *The search for non-Newtonian gravity*, Springer, New York 1999, ISBN 0-387-98490-9.
* Gilles Clément, Angie Bukley (Hrsg.): *Artificial gravity*, Springer, New York 2007, ISBN 978-0-387-70712-9.
* David Darling: *Gravity's arc-the story of gravity from Aristotle to Einstein and beyond*, Wiley, Hoboken N. J. 2006, ISBN 978-0-471-71989-2.
* Richard L. Amoroso: *Gravitation and cosmology – from the Hubble radius to the Planck scale*, Kluwer Academic, Dordrecht 2002, ISBN 1-4020-0885-6.
* Roberto de Andrade Martins: *[https://web.archive.org/web/20160304094008/http://www.ghtc.usp.br/ram-r68.htm The search for gravitational absorption in the early 20th century]*; In: H. Goemmer, J. Renn, J. Ritter (Hrsg.): *The Expanding Worlds of General Relativity*, Einstein Studies, Band 7, Birkhäuser, Boston 1999, S. 3–44.
* Roman Sexl, Helmuth Urbantke: *Gravitation und Kosmologie: Eine Einführung in die Allgemeine Relativitätstheorie*, Spektrum Akademischer Verlag, 2008, ISBN 978-3827421098

## Im Netz

* Max-Planck-Institut für Gravitationsphysik
* Die Gravitation – fundamentale Eigenschaften

## Beleg
Alaska-Hoibinsl

De **Alaska-Hoibinsl** () is a Teil vom Festland vo Alaska (USA), es is a langgstreckte Hoibinsl, wo se am Westn de Aleutn aschliaßand.

## Lidaradua
* 

## Im Netz

*
Mount Saint Elias

Da **Mount Saint Elias** is da zwoathächste Beag in Kanada und a vo de Vaeinigtn Staatn.

## Lidaradua
* Joachim Rienhardt: *Mount St. Elias. Die längste Schiabfahrt der Welt. Eine wahre Geschichte von Axel Naglich*, Tyrolia Verlag, Innsbruck 2010 ISBN 978-3-7022-3065-4

## Im Netz

* Mount Saint Elias auf bivouac.com (englisch)
* 

## Beleg
Eliaskettn

De **Eliaskettn** () is da hächste, stoag vagletschade Teil vomnoadamerikanischn Küstngebiag. Es dastreckt se iba 400&nbsp;Kilomedda vom Sidostn vo Alaska iba Yukon bis a den eißastn Noadwestn vo British Columbia und buidt de Wossaschein zwischn am Yukon River und an Pazifischn Ozean. De Nationalparks Wrangell-St.-Elias und Kluane lingand zum Teil, da Glacier-Bay-Nationalpark ganz a da Eliaskettn.

## Im Netz

*
Alaskakettn

De **Alaskakettn** () is de sidliche Hauptkettn vo de Kordilleren in Alaska. Se buidn an Bong vo da Alaska-Hoibinsl am Sidwestn, wo se dann bei de Chigmit Mountains a de Alëutnkettn () ibagehd und am Ostn bis fast a d kanadische Grenz, wo as Territorium Yukon is und wos mid de Wrangell Mountains in de Eliaskettn vo de noadamerikanischn Coast Mountains ibagehd.

## Beleg


## Im Netz
Yukon (Territorium)

**Yukon** (bis 2003: **Yukon-Territorium**) is a Territorium am eißastn Noadwestn vo Kanada midrana Flächn vo 482.443&nbsp;km². Am Westn grenzt as Territorium an Alaska (Vaeinigte Stootn), am Ostn a de Noadwest-Territorien und am Sidn a de Provinz British Columbia. Da Arktische Ozean buidt de Noadgrenzn. Eba drei Viadl vo de 33.897 Eihwohna (Mai 2011) wohnand a da Haptstod Whitehorse de weid im Sidn ligt. Vo de Eihwohna vo dem Territorium zäid as fia de Indiana zuastandige Department of Indian Affairs and Northern Development eba 8800 zu de 16 First Nations.

## Lidaradua

* Catharine McClellan: *My Old People Say. An Ethnographic Survey of Southern Yukon Territory.* 2 Bde., Canadian Museum of Civilization: Ottawa 1975, ISBN 978-0-660-17846-2
* Catharine McClellan u. a.: *Part of the Land, Part of the Water. A History of the Yukon Indians.* Douglas and McIntyre, Vancouver 1987, ISBN 978-0-88894-553-2
* Ken S. Coates: *Best Left as Indians. Native-White Relations in the Yukon Territory, 1840–1973.* McGill-Queen's University Press, Montreal/Kingston 1991, Paperback 1993.
* Ken S. Coates, William R. Morrison: *Land of the Midnight Sun: A History of the Yukon.* Hurtig Publishing, Edmonton 1988, überarbeitet: McGill-Queen's University Press 2005.
* Kenneth Coates, William Robert Morrison: *Strange things done. Murder in Yukon history*, McGill-Queen's University Press, 2004.
* F. H. West (Hrsg.): *American Beginnings. The Prehistory and Paleoecolgy of Beringia*, The University of Chicago Press, Chicago 1996.
* William J. Cody: *Flora of the Yukon Territory*, National Research Press, 1. Aufl., Ottawa 1996, 2. Aufl. 2000.
* Pamela Helen Sinclair: *Birds of the Yukon Territory*, University of British Columbia Press 2003.

## Im Netz

* Website der Regierung von Yukon (englisch, französisch)
* 
* Yukon Native Language Center
* Yukon Department of Tourism and Culture

## Beleg
North Slope

De **North Slope** is a Region am US-Bundesstaat Alaska midrana Flächn vo 230.500&nbsp;km². Grouße Teile vo dera Region lingand am North Slope Borough. Se is begrenzt duach de Hoadhang vo da Brookskettn am Sidn und duach de Tschuktschensee und de Beaufortsee am Noadn.

## Lidaradua
* 

## Im Netz

* North Slope Science Initiative (NSSI) (englisch)
Wrangell Mountains

De **Wrangell Mountains** hand a bis 4996 Medda houa Gebiagszug am Sidostn vo Alaska (USA) und am Sidwestn vom Territorium Yukon (Kanada).

## Im Netz

* AVO-Beschreibung Wrangell Volcanic Field (englisch)
Brookskettn

De bis zu  houhe **Brookskettn** ( []) is nehma da Alaskakettn de zwoate grouße Beagkettn in Alaska und ziagt se am 68. Breangrod vom Beringmeer am Westn bis a de Beaufortsee am Noadostn obahoi vom Polarkreis iba 1000&nbsp;Kilomedda duach Alaska.

## Lidaradua

* 

## Im Netz

*
Arktis

De **Arktis** is de neadliche zirkumpolare Region vo da Erde und se is oane vo de irdischn Polkappen.

## Lidaradua

* Wolf Dieter Blümel: *Physische Geographie der Polargebiete.* B. G. Teubner, Stuttgart 1999, ISBN 3-519-03438-7
* Robert M. Bone: *The Canadian North – Issues and Challenges.* Oxford University Press, Don Mills ON, 3. Auflage 2009, ISBN 978-0-19-542718-9
* Marco Nazarri: *Die Arktis – Leben im ewigen Eis.* Karl Müller Verlag, Erlangen 1998, ISBN 3-86070-745-0
* Brando Quilici: *Arktis.* vgs, Köln 2001 (2. Auflage), ISBN 3-8025-2829-8
* Leier Manfred: *Weltatlas der Ozeane – mit den Tiefenkarten der Weltmeere.* Frederking und Thaler, München 2001, ISBN 3-89405-441-7, Tiefenkarten S. 210–217, Reliefkarte S. 40–41.
* Matthias Hannemann: *Der neue Norden. Die Arktis und der Traum vom Aufbruch.* Scoventa, Bad Vilbel 2010, ISBN 3-942-07302-1

## Im Netz

* Arctic Theme Pages (englisch)
* Portal mit interessantem Kartenwerk, athropolis.com, (englisch)
* Graphics, Arctic conservation collection
* Interaktive Satelliten Karte mit täglicher Aktualisierung
* ''Nördliche Eisbedeckung'' von 1998 bis heute (täglich aktualisiert)
* Englischsprachige Seite mit Status der Kryosphäre (täglich aktualisiert) 
*  - Spiegel Online mit Grafik: 
* Reiseinformationen u. a. Arktis
* DFG Science TV: "Polares Klimaarchiv" - Bohren in der Arktis: Klimaforschung für die Zukunft – Video-Serie zur Klimaforschung in der Arktis
* 

## Beleg
Aleutians East Borough

Da **Aleutians East Borough** (boarisch: *Beziak Estliche Aleutn*) is a Beziak am Bundesstaat Alaska vo de Vaeinigtn Staatn vo Amerika. Do lemand 2697 Eihwohna. D Vawoidungssiez (Borough Seat) is Sand Point.

## Im Netz
Anchorage

**Anchorage** (engl. „Ankerbloz“) is a Stod a da Bucht vom Cook Inlet am US-Bundesstaat Alaska. Mid 291.826 Eihwohna (2010) is Anchorage de mid Abstand gresste Stod vo Alaska und sei wichtigsts Industriezendrum. Anchorage is da Vawoidungssiez vom Boroughs Anchorage.

## Im Netz

* Offizielle Website des ''Alaska Botanical Garden''
* Anchorage Convention & Visitor Bureau
* Anchorage Chamber of Commerce
Bristol Bay Borough

**Bristol Bay Borough** is a Borough (Beziak) am Bundesstaat Alaska a de Vaeinigtn Staatn vo Amerika. Da Vawoidungssiez vom Boroughs is Naknek a da Bristol Bay. A da Voikszählung 2010 hand 997 Eihwohna zäid woan.

## Städt und Oatschaftn
* King Salmon 
* Naknek
* South Naknek

## Im Netz
* Census 2000
* Census 2005
* offizielle Website
Fairbanks

**Fairbanks** is noch Anchorage de zwoatgresste Stod am US-Bundesstoot Alaska und de gresste Stod am Hindaland vo Alaska. Fairbanks is da Vawoidungssiez vom Fairbanks North Star Borough. Mittn duach d Stod rinnd da Chena River.

## Im Netz

* Offizielle Website des ''Georgeson Botanical Garden'' an der University of Alaska Fairbanks
*  – offizielle Touristeninformation
* Greater Fairbanks Chamber of Commerce
Mount Blackburn

**Mount Blackburn** is mid  Hähn da hächste Gipfe vo de Wrangell Mountains in Alaska. Er is da fimfthächste Beag vo de Vaeinigtn Staatn und da zwäifthächste vo Noadamerika.

## Im Netz
* Summitpost.org über Mount Blackburn
Denali Borough

**Denali Borough** is a Borough (Vawoidungsbeziak) am Bundesstaat Alaska a de Vaeinigtn Staatn vo Amerika. Da Borough Seat (Vawoidungssiez) is Healy.

## Beleg


## Im Netz

* Offizielle Website des Denali Borough (englisch)
* www.city-data.com (englisch)
Fairbanks North Star Borough

Da **Fairbanks North Star Borough** (boarisch: Fairbanks Noad-Stern-Beziak) is a Borough am US-Bundesstaat Alaska a de Vaeinigtn Staatn vo Amerika. Da Borough is a Teil vo da alaskischn Metropolregion Fairbanks (*Fairbanks, Alaska Metropolitan Statistical Area*).

## Wichtige Städt und Oatschaftn
* College
* Eielson AFB
* Ester
* Fairbanks
* Fort Wainwright, US-Army Posten
* Fox
* Harding-Birch Lakes
* Moose Creek
* North Pole
* Pleasant Valley
* Salcha
* Two Rivers

## Im Netz

* Fairbanks North Star Borough Offizielle Webseite
* Offizielle Website des ''Georgeson Botanical Garden'' an der University of Alaska Fairbanks
Haines Borough

Da **Haines Borough** is a Beziak am Bundesstaat Alaska a de Vaeinigtn Staatn vo Amerika. Am Beziak, dea wos am Alaska Panhandle ligt, lemand 2.508&nbsp;Leid. Da Siez vo da Borough-Vawoidung is in Haines.

## Geographie

Da Beziak hod a Flächn vo 6070 Quadratkilomedda. Davo hand 5080 Quadratkilomedda Land und 990&nbsp;Quadratkilomedda hand (14,02&nbsp;Prozent) Wossaflächn.
Haines (Alaska)

**Haines** is a Gloastod am neadlichn End vo da Chilkat-Hoibinsl in Alaska (USA) und a glei nu da Vawoidungssiez und de oazigste gmoad am Haines Borough.

## Lidaradua
* Aurel Krause: *[https://archive.org/stream/dietlinkitindia00kraugoog#page/n9/mode/2up Die Tlinkit-Indianer. Ergebnisse einer Reise nach der Nordwestküste von Amerika und der Beringstrasse.]* Mit 1 Karte, 4 Tafeln. Jena 1885.

## Im Netz

* Haines Chamber of Commerce
Olle Neine

**Olle Neine** is a Weana Sog.

Im Joah 1433 is da Sidtuam vom Stephansdom featich wuan, dea wos zu dea Zeit da hechste Tuam vo gaunz iwaroi und no wo gwesn is. Desweg hoz (nochweisboa seit 1444) aan Türma gem, den wos de Stod dafia zoit hod, doss a von da Tiamastum aus aufpaßt, obs iagnwo brennt.
Ob in 18.Joahundat woa dea daunn direkt da Feiaweah untastööt, und gem hoz de Tiama-Hockn bis zum zweitn Wöödkriag. 
Wia de Stod belogat woa (1529, 1683 und 1848) hod ma de Stum natialich a vawendt, um in Feind zum beobochtn.

Es san im Lauf da Zeit a boa Sogn entstaundn, in denans um den Türma geht, aane davo haaßt em *Olla Neine*.

## De Sog
Wäus jo godseidaunk ned goa so oft brennt hod, woa de Hockn vom Türma de meiste Zeid do recht fad. Äussa hod si aana von de Türma a Keglbauhn eingricht. Wäus do recht eng woa im Tuam, is de Bauhn hoit a bissl kuaz wuan. Damit äussa es Kegln ned z'leicht is, woa de Regl, doss ma si min Ruck zu de Kegln aufstöön muass und doss ma duach de gspreizt Haxn durchscheim muass.

In dera Zeit hod in Wean a Mau glebt, Kunrat hoda ghaaßt und woa eignlicha Schindlmocha, dea in da ganzn Stod ois Maastakegla bekaunnt woa. Scho ois Lehrbua hod a hööfn diarfn, die Kegln aufz'stöön, dabei hod a aa eftas aan Schub mochn diafn, und so is a mid da Zeit imma bessa wuan. Owa ea woa aa a ziemlicha Trangla, dea wos Nocht fia Nocht durch de Wiazheisa zogn is. Wegn dem und wäula jo imma gwunna hod, hod boid kaana meah mid eam wos zum duan haum woin.

Amoi hod a noch ana feicht-frehlichn Nocht no Kegln geh woin, und so is a zum Stephansdom gaungan. Gegn Mittanocht woas, wiara grod wieda zua Kugl greifn hod woin, da hod ihm wea vo hint a eiskoide Haund auf d Schuita glegt. Er draaht si um, hinta eahm steht a hogara Mau mid an stechadn Blick, in an laungan graun Mauntl. Do is eam gaunz entrisch wuan. Owa in seina Gluat hoda trotzdem a große Goschn ghobt, und so hod a laut gsogt: Heast, hod a gsogt, hosd Lust auf a Partie? Oba pass auf: I triff a jez Moi olle nei ne. Des schoffst du nia! Owa da Graue woa eivastaundn.

Äussa hod si da Kunrat min Ruckn zua Bauhn gstööt, de Kugl mit Schwung duach seine Haxn groit und rö-ö san olle neine gflogn. Olle Neine, hod a gschrian, moch ma des amoi noch!

Wia si da graue Mau zum Kegln umdraht hod, hod da Kunrat schnöö an Kegl gnumman und zum Fensta ausse gschmissn. So hamma ned gwett!, hod da Graue gsogt, mit ana dumpfn, bedrohlichn Stimm. Und do hod ma duach sein Mantl duache a blanks Baanagstöö gsegn. I bin da Tod, und i triff olle Neine, aa waunn do nua ochte stengan! Und ea hod de Kugl mit a so ana Moach gwuafn, doss ned nua de ocht Kegln umgfoin san, sondan ois neinta a da Maasta Kunrat.

Am nextn Dog hod eahm da Türma oisa Doda zwischn de Kegln gfundn.

Und no vüü Joah späta hod a jeda Bsuacha am Südturm om amoi amoi kegln miassn und dabei a Vataunsa betn.

## Beleg

## Im Netz
* Sagen aus Wean
Britisch-Kolumbien

**Britisch-Kolumbien** (englisch: *British Columbia*, kuaz a *BC* ; franzesisch: *Colombie-Britannique*) is a kanadische Provinz a da Küstn vom Pazifischn Ozean. Da Nam vo da Provinz leidd se vom Fluss Columbia ob. Im Noadwestn grenzt British Columbia an den Bundesstoot Alaska, USA, im Noadn an de kanadischn Territorien Yukon und de Nordwest-Territorien, iam Ostn a de Provinz Alberta und im Sidn a de Bundesstootn Washington, Idaho und Montana. D Haptstod vo da Provinz is Victoria.

## Lidaratua

* Jean Barman: *The West beyond the West – A History of British Columbia.* University of Toronto Press, Toronto 2007. ISBN 0-8020-9495-3.
* Daniel Francis: *The Encyclopedia of British Columbia.* Harbour Publishing, Pender Harbour 2000. ISBN 1-55017-200-X.
* Isabel Nanton: *Discover Canada: British Columbia*. Toronto, Grolier 1994.
* Brett J. Palana: *British Columbia*. Lucent Books, San Diego 2003.

## Im Netz

* Regierung von British Columbia (engl.)
* British Columbia in der ''Encyclopedia of Canadian Provinces'' (engl.)
* Website des Provinzarchives (British Columbia Archives)
* ''Portrait de la francophonie en Colombie-Britannique'' (Porträt der Frankophonen in British Columbia [franz.])
College (Alaska)

**College** is a Census-designated place (CDP) am Fairbanks North Star Borough in Alaska. Noadwestle duads ans Stodgebiet vo Fairbanks grenzn.
InterCityExpress

Da **InterCityExpress** oda **Intercity-Express** (**ICE**) is a Hochgschwindigkeitszug vo da DB und seit 1991 in Deitschlaund untawegs. Aa de ÖBB haum drei Garnituan (Reihe 4011). ICE is aa a eignae Zugklassn (fricha Zuggattung).

Scheazhoft sogt ma zan ICE aa Weißwuascht.

## Beleg


## Im Netz

* Da ICE auf da Hoamseitn vo da DB
Neijoar ooblosn

**Neijoar oblosn** (dt. *Neujahr anblasen*, *Neujahrsblasen*) is a boarischa Brauch.

In da Neijoarsnocht gengan de Musikapejn in de Deafa vo Haus za Haus und blosn as Neie Joar oo. Dazua spuins und singas Voiksweisn. Oft fangas scho am Oidjoarsdog oo.

Fias oblosn griagns moast an Schnops und a Spendn fia de Musikapejn. Deswegn iss a Heischebrauch.

Neijoar oblosn sogt ma oba aa zan **Tuamblosn** (dt. *Turmblasen*). Do spuin de Kapejn vom Kia(ch)tuam aus ins Doaf owe. So weads neie Joar begriasst.

## Literatua
* Walter Deutsch: *Corpus musicae popularis Austriacae*, Bd.1, Sankt Pölten und Umgebung, Böhlau Wien 1998, S. 311 online (af Google Biacha)

## Im Netz
* Neijoar ooblosn (*Bürgerkapelle Mühlbach*)
* Da Boarische Landesvarei fia Brauchtumspflege e.V.